En o Dreito laboral, un comité d'interpresa ye un organo representativo y colechiau (ye dicir, que prene as decisions por mayoría d'os suyos miembros), formau por os representants de os treballadors en una interpresa u centro de treballo. Iste comité se forma en as interpresas que tienen una plantilla de mas de 50 treballadors. O numero de miembros d'o comité ye de 5 miembros en interpresas de mas de 50 treballadors dica 100, y se va incrementando seguntes a plantilla d'a interpresa. Iste baremo ye regulau en os articlos 72.2 d'o Estatuto d'os Treballadors (E.T.) y 9.4 d'o Real Decreto 1.844/1994, d'acuerdo con una escala establida en l'articlo 66 d'o E.T. que va dende cinco miembros en os centros dende 50 dicaa 100 treballadors dica os vinte-uno en os centros dende 751 dica 1.000 treballador; dimpués, por d'encima d'ixa quantidat bi habrá dos vocals mas por cada mil treballadors u fracción, con o topallo maximo de sietanta-cinco representants.